Seim er en bygd med lang historie. Her lå det i vikingtiden en kongsgård som forbindes med Harald Hårfagre og andre konger i Norgesveldet. Ifølge tradisjonen er Håkon den gode gravlagt i Håkonshaugen på Seim. Håkonshaugen blir i dag ofte brukt som arena for diverse skuespill, men er mest kjent for sin oppsetning av Håkonarspelet. På Seim finner man også Strilamuseet i det gamle meieriet.